Hilarius Poitiers'st

pisi|Hilariuse eluloo algus 12. sajandi käsikirjas (Codex Bodmer 127 lk 144r)
Hilarius Poitiers'st (u 300 või 315 Poitiers – u 368 Poitiers), ka Poitiers' Hilarius (ladina keeles Hilarius Pictaviensis, prantsuse keeles Saint-Hilaire) oli Poitiers' piiskop ja teoloog, on kristlik pühak ja kiriku doktor. Tema mälestuspäeva tähistab katoliku kirik 13. jaanuarilhttp://uuseesti.ee/26214.

 Eluloolist 
Hilarius sündis 4. sajandi alguses Poitiers's (Pictavius Gallias, tänapäeva Prantsusmaal). Kristlaseks sai ta alles täiskasvanuna, umbes aasta 345 paikuhttps://tomperna.org/2014/01/13/saint-hilary-of-poitiers-the-athanasius-of-the-west/. Kodupaiga Poitiers’i piiskopina (353–368) võitles ta ägedalt ariaanluse vastu. Tema hüüdnimi oli "Malleus Arianorum" ('ariaanide vasar')N. Davies.Vanished Kingdoms: The Rise and Fall of States and Nations, ja 1836 välja antud kirikulugu nimetas teda õhtumaa AthanasiuseksM. Weedman. Not the Athanasius of the ... - Studia Patristica XLII, Leuven 2006, lk 411. Oma kirjatöödega ja kirikukogudel kompromissitu esinemisega sattus ta Vana-Rooma keiser Constantinus II põlu alla ning pagendati aastateks riigi idaossa, Früügiasse.

Hilarius suri 368. aasta paiku Poitiers's. Aastal 1851 kuulutas paavst Pius IX ta kiriku doktoriks.

 Teoseid 
Pagenduses olles kirjutas Hilarius oma 12-raamatulise peateose "Kolmainsusest" ("De trinitate libri XII"). Viimastel eluaastatel valmis tal rida ladinakeelseid hümne ja Piibli osade kommentaare, sh Matteuse evangeeliumi ("Commentarius in Evangelium Matthaei") ning Taaveti laulude ("Tractatus super Psalmos") kommentaaridhttp://kjt.ee/2017/10/saksamaa-koigi-linnade-raeharradele-et-nad-peaksid-kristlikke-koole-asutama-ja-ulal-pidama-1524-2-osa/ vt alamärkus (1). Teda peetakse Milano piiskopi Ambrosiuse kõrval üheks ladinakeelsele stroofilisele hümnile aluse panijaks. Hilariusele on omistatud kolm hümni, ehkki mitte vaieldamatu kindlusega.

 Viited 

 Välislingid 
 Lingid kõigi Hilariuse kirjutatud teoste ladinakeelsete tekstide juurde lehel "Documenta Catholica Omnia"
 Hilariuse teoste inglise tõlked Vikitekstides
 St. Hilary of Poitiers. Catholic Encyclopedia (1913)
 Poitiers' Hilarius OrthodoxWikis (inglise keeles)
 Hilarius Encyclopædia Britannica's
  Hilarius katoliku kiriku veebientsüklopeedias
 Hilarius portaalis Catholic online
 Hilariuse kohta Jacopo da Voragine teoses "Legenda Aurea" Vikitekstides (prantsuse keeles)

Kategooria:Pühakud
Kategooria:Kirikuisad
Kategooria:Kiriku doktorid
Kategooria:Sündinud 4. sajandil
Kategooria:Surnud 360. aastatel
Kategooria:Prantsuse teoloogid
Kategooria:Prantsusmaa katoliku piiskopid